hindi namin malaman kung ang sinasabi nilay ang aklat na medicina legal toxicologia ni dr. mata ang ilang pahayagan na ukol sa mga bagay bagay sa pilipinas na natagpuan sa kaniya, magkasama na ang dalawang bagay na iyon; ngunit sinasabi rin naman na nagbibiling palihim ng mga aklat na bawal at napataw sa kaawaawang binata ang boong bigat ng timbangan ng katwiran. may nagbalitang sinabi sa general: kailangan na magkaroon ng isa upang maligtas ang karangalan ng kapangyarihan at huwag masabing tayoy nag ingay nang katakot takot ng wala namang sanhi. una muna sa lahat ang kapangyarihan. kailangang may matira! iisa na lamang ang natitira, isa na, alinsunod kay. irene ay, naging alila ni kapitang tiago. walang naghahabol sa kaniya. alila at nag aaral? ang tanong ng general: kung gayon ay iyan, matira, iyan!